MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

Číslo materiálu: _____/2012

K bodu programu
NÁVRH na schválenie

predloženia Žiadosti o nenávratný finančný príspevok na projekt s názvom „Výstavba kompostárne pre spracovanie biologicky rozložiteľného odpadu (BRO) v Žiline“ v rámci výzvy na predkladanie žiadostí o finančný príspevok s relevanciou k Lokálnym stratégiám komplexného prístupu, Operačný program Životné prostredie, Prioritná os 4 Odpadové hospodárstvo, Operačný cieľ: 4.4 Podpora aktivít na zhodnocovanie odpadov, kód výzvy: OPŽP-PO4-11-4-LSKxP

Materiál obsahuje: 				      		Materiál prerokovaný:

1.	Návrh na uznesenie					Mestská rada
2.	Dôvodová správa						Finančná komisia
3.	Vlastný materiál

Predkladá: 

Ing. Igor Choma

Zodpovedný za vypracovanie:

Ing. Milan Lipka
vedúci odboru projektov EÚ

Žilina, Marec 2012
NÁVRH NA UZNESENIE

Uznesenie č. __/2012
Mestské zastupiteľstvo v Žiline

I.	schvaľuje

a)	predloženie žiadosti o NFP v rámci výzvy na predkladanie žiadostí o nenávratný finančný príspevok s kódom OPŽP-PO4-11-4-LSKxP, ktorá bola vyhlásená 22.12.2011, z Operačného programu Životné prostredie, za účelom realizácie projektu „Výstavba kompostárne pre spracovanie biologicky rozložiteľného odpadu (BRO) v Žiline“, ktorého ciele sú v súlade s platným územným plánom mesta a platným Programom hospodárskeho a sociálneho rozvoja mesta Žilina,

b)	zabezpečenie realizácie projektu mestom Žilina po schválení žiadosti o nenávratný finančný príspevok,

c)	výšku celkových výdavkov na projekt vo výške 1 998 702,44 EUR, výšku celkových oprávnených výdavkov na projekt vo výške 1 998 702,44 EUR a výšku spolufinancovania projektu mestom Žilina vo výške 5% z celkových oprávnených výdavkov, čo predstavuje sumu 99 935,12 EUR, ktorá bude financovaná z vlastných zdrojov mesta.

DÔVODOVÁ SPRÁVA

Mesto Žilina pripravuje do výzvy Operačného programu Životné prostredie, v rámci výzvy na predkladanie žiadostí o finančný príspevok s kódom OPŽP-PO4-11-4-LSKxP, Operačný cieľ 4.2 Podpora aktivít na zhodnocovanie odpadov, II. skupina aktivít: Zhodnocovanie odpadov vrátane ich mechanicko-biologickej alebo termickej úpravy, žiadosť o poskytnutie nenávratného finančného príspevku na realizáciu projektu vybudovania a prevádzkovania centra zhodnocovania biologicky rozložiteľných odpadov v meste Žilina.
Výzva bola uverejnená 22.12.2011, uzávierka výzvy je 23.3.2012. Navrhnuté uznesenie tvorí povinnú prílohu žiadosti o NFP pripravovaného projektu, a preto je ho potrebné schváliť do termínu podania žiadosti na MŽP SR.

Po schválení žiadosti o poskytnutie NFP, je mesto Žilina pripravené zabezpečiť realizáciu uvedeného projektu. 

Predkladaný návrh na realizáciu projektu je v súlade s platným Programom hospodárskeho a sociálneho rozvoja mesta a územným plánom mesta.

Celkové oprávnené výdavky projektu predstavujú 1 998 702,44 EUR. Mesto Žilina sa bude podieľať na spolufinancovaní vo výške 5 % z celkových oprávnených výdavkov, čo predstavuje 99 935,12 EUR vlastných finančných prostriedkov.

Fiškálny dopad na rozpočet mesta je 99 935,12 EUR.

Vlastný materiál

Projekt pripravený do Operačného programu Životné prostredie, v rámci výzvy na predkladanie žiadostí o finančný príspevok s kódom OPŽP-PO4-11-4-LSKxP, operačný cieľ 4.2 Podpora aktivít na zhodnocovanie odpadov, II. skupina aktivít: Zhodnocovanie odpadov vrátane ich mechanicko-biologickej alebo termickej úpravy.

Hlavným cieľom projektu s názvom „Výstavba kompostárne pre spracovanie biologicky rozložiteľného odpadu (BRO) v Žiline“, je vybudovanie a prevádzkovanie centra zhodnocovania biologicky rozložiteľných odpadov v meste Žilina. Navrhovaná činnosť predstavuje realizáciu prevádzky na materiálové zhodnocovanie vybratých druhov biologicky rozložiteľných odpadov (BRO), vrátane kuchynského a reštauračného odpadu. Spôsob zhodnocovania biologicky rozložiteľných odpadov bude založený na riadenom aeróbnom predkompostovaní v aeróbnom fermentore vrátane stabilizácie a hygienizácie a na následnom dokompostovaní na dozrievacej ploche. Výstupom procesu riadenej aeróbnej termofilnej fermentácie je hygienizovaný a stabilizovaný produkt, ktorý je možné následne využiť napr. ako biopalivo, kompost alebo ako zložku do rekultivačného substrátu. Ročná kapacita aeróbneho fermentora predstavuje spracovanie 1 500 t BRO, pričom zhodnotený kompost je 1050 ton/ročne pri predpokladanom hodinovom výkone 0,37 t/h spracovaného odpadu.
Projekt sa bude realizovať v meste Žilina, v katastrálnom území mestskej časti Považský Chlmec. Priamo dotknutá lokalita sa nachádza v bezprostrednej blízkosti areálu čistiarne odpadových vôd Skládky odpadov Žilina - Považský Chlmec.

Vybudovaním a prevádzkou centra zhodnocovania BRO sa dosiahne splnenie požiadavky ustanovenia § 18 ods. 3 písm. m) zákona č. 223/2001 Z. z., ktoré zakazuje zneškodňovať BRO zo záhrad a z parkov vrátane odpadov z cintorínov a z ďalšej zelene na pozemkoch právnických osôb, fyzických osôb a občianskych združení, ak sú súčasťou komunálneho odpadu a vytvoria sa predpoklady na zhodnocovanie uvedených odpadov v meste Žilina.

Materiál obsahuje jednu prílohu.

Informácia o vynaložených finančných prostriedkoch na projektovú prípravu projektu „Výstavba kompostárne pre spracovanie biologicky rozložiteľného odpadu (BRO) v Žiline“:

1.	Doteraz vynaložené finančné prostriedky:

-	vypracovanie EIA (vplyv stavby na ŽP)		17 850,00 €
-	geologický prieskum územia				  3 213,00 €
-	vypracovanie posudku nezávislého
posudzovateľa určeného MŽP SR			  3 927,10 €
-	PD pre územné konanie				10 710,00 €
-	posudok NATURA 2000				     104,33 €
-	PD pre stavebné  povolenie				35 700,00 €
-	externý projektový manažment			  8 500,00 €
-	Spolu							80 004,43 €

2.	Ďalšie výdavky, ktoré sú zmluvne viazané (ešte neuhradené):

-	aktualizácia projektovej dokumentácie		  5 220,00 €
-	nový geometrický plán + znal. Posudok		     300,00 €
-	vykonávací / realizačný/ projekt			23 800,00 €
-	doplnenie EIA						  8 832,00 €			
-	výdavky na inžiniersku činnosť, ktoré budú známe po vydaní SP (Žilina Real)
-	Spolu							38 152,00 €

Celkové výdavky (vynaložené + očakávané zo zmlúv)  118 156,43 €

Doteraz schválené uznesenia Mestského zastupiteľstva súvisiace s uvedeným projektom:

1.	Uznesenie č. 101 / 2009
-	schválenie uzatvorenia zmluvy o budúcej kúpnej zmluve na nehnuteľnosť parc. č. KN-C 1345/51 so spoločnosťou T+T, a. s.

2.	Uznesenie č. 140 / 2009
-	schválenie strategického dokumentu Lokálna stratégia komplexného prístupu

3.	Uznesenie č. 6 / 2012
-	schválenie uzatvorenia zmluvy o nájme nehnuteľnosti a to parc. č. KN-C 1345/75 so Slovenským vodohospodárskym podnikom, štátnym podnikom

4.	Uznesenie č. 7 / 2012
-	schválenie zmluvy o nájme nehnuteľností a to parc. č. KN-C 1345/2 a parc. č. KN-C 1345/62 so spoločnosťou T+T, a. s.